ད་སྔ་ཁ་བ་བབས་པའི་བོད་ཀྱི་ས་ཁུལ་དག་ཏུ་ནོར་ལུག་གངས་འོག་ཏུ་མནན་པ་སོགས་ཀྱི་དཀའ་ངལ་ཆེན་པོ་འཕྲད་ཀྱང་དེ་ལ་འཕྲལ་སེལ་གྱི་ལས་ཀ་བྱེད་མཁན་ས་གནས་བོད་པ་ཚོ་མ་གཏོགས་རྒྱ་གཞུང་གིས་མྱུར་སྐྱོབ་མི་སྣ་སོགས་བཏང་ཡོད་པའི་གནས་ཚུལ་ཅི་ཡང་མཐོང་ཐོས་མེད་ཅིང་།བོད་པ་ཞིང་འབྲོག་མང་ཚོགས་ལ་གངས་ཀྱི་གནོད་སྐྱོན་ཐེབས་པའི་གནས་ཚུལ་ཙམ་ཡང་གཞུང་འབྲེལ་གསར་འགྱུར་བརྒྱུད་ལམ་ཁག་ཏུ་སྤེལ་མི་འདུགད་ལྟ་ཁ་བ་བབས་ནས་གནོད་སྐྱོན་ཐེབས་སའི་ས་ཁུལ་ཁག་གི་ཞིབ་ཕྲའི་གནས་ཚུལ་ཤེས་རྟོགས་མི་ཐུབ་ཀྱང་བོད་ཀྱི་མཐོ་སྒང་གི་གནམ་གཤིས་ཧ་ཅང་གྲང་ངར་ཆེ་བའི་དུས་ལ་སླེབས་ཡོད་པས་སྐབས་འདིར་ཁ་བ་མཐུག་པོ་བབས་ན་གངས་རྣམས་ཞུ་མ་ཐུབ་པར་ཟོག་ལུག་ལ་རྩྭ་ཟ་རྒྱུ་མེད་པར་གོད་ཁ་ཆེན་པོ་འབྱུང་སྲིད་པའི་ཚོད་དཔག་བྱེད་ཀྱི་ཡོད་པ་རེད།